cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV//2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2021. december 15-ei nyilvános ülésére**

**Tárgy:** A szociális célú tüzelőanyag támogatás helyi szabályairól szóló 42/2015. (XI. 11.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Fábiánné Hoffman Márta hatósági osztályvezető

**Megtárgyalta:** Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Kepli József János

alpolgármester

(Papp Gábor polgármester

helyettesítési jogkörében eljárva

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a szociális célú tüzelőanyag támogatás helyi szabályairól a 42/2015. (XI. 11.) számon alkotott rendeletet, amely egy alkalommal 2017. 07. 25. napjával módosításra került.

A Képviselő-testület vissza nem térítendő, természetbeni támogatásként tűzifát biztosít annak a személynek, aki a szociális igazgatásról és szociális ellátásokról szóló törvény szerinti

a) aktív korúak ellátására,

aa) időskorúak járadékára,

ab) települési támogatásra ezen belül különösen lakhatási támogatásra jogosult.

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

(2) Fentieken túl tűzifa biztosítható annak a személynek:

a) akinek 1 főre jutó havi jövedelme az öregségi nyugdíj legkisebb összegének 275%-át nem haladja meg,

b) egyedülálló esetén a havi jövedelme az öregségi nyugdíj mindenkori legkisebb összegének 310%-át nem haladja meg.

A jövedelemhatár jelenleg családban élők esetén 78 375 Ft-ot, egyedülállók esetén 88 350 Ft-ot jelent. Elmondhatjuk, hogy a 2015. évben megállapított jövedelemhatárok a nyugdíjak emelése folytán alacsony összeget jelentenek és több a szociális helyzetük miatt jogosult személy kiesik ezen természetbeni támogatásból.

2021. évben a települési önkormányzatok szociális célú tüzelőanyag vásárlásához kapcsolódó támogatás jogcímén 106 m3 keménylombos tűzifa mennyiségű támogatást kapott pályázati úton Hévíz város.

Elmondhatjuk, hogy a beadott kérelmek száma alacsony (16), illetve azokból 5 fő a jövedelemhatár túllépése miatt nem jogosult a tűzifára, így a hatályos önkormányzati rendelet alapján kérelmét el kell utasítani.

A leírtak alapján a jövedelemhatárok megemelése az alábbiak szerint indokolt:

(2) Fentieken túl tűzifa biztosítható annak a személynek:

a) akinek 1 főre jutó havi jövedelme az öregségi nyugdíj legkisebb összegének 400 %-át nem haladja meg,

b) egyedülálló esetén a havi jövedelme az öregségi nyugdíj mindenkori legkisebb összegének 450 %-át nem haladja meg.

Ez a módosítás családban élők esetén 114 000 Ft-ot, egyedülállók esetén 128 250 Ft. jövedelmet jelent.

Tekintettel arra, hogy a szociális tűzifa kérelmet 2015. december 15. napig kell az Ör. rendelkezése alapján benyújtani, ezért a rendelet ezen pontját is indokolt megváltoztatni azzal, hogy a beadási határidő a rendelkezésre álló forrás felhasználásáig legkésőbb a következő év január 15. napjáig lehetséges.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**Részletes indokolás:**

**,**

1. § A szociális tüzelőanyag támogatás megállapításánál a jövedelemhatár emelése szükséges.
2. § A kérelem beadási határidejének a módosítása.
3. § A hatályba léptető rendelkezést tartalmazza.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a szociális célú tüzelőanyag támogatás helyi szabályairól szóló

# 42/2015. (XI. 11.) önkormányzati rendelet módosításáról

# Hévíz Város Önkormányzat Képviselő-testülete az Alaptörvény 32. cikk (2) bekezdésben foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** A szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet (a továbbiakban: Ör.) 2. § (2) bekezdésének helyébe a következő rendelkezés lép:

„(2) Fentieken túl tűzifa biztosítható annak a személynek:

a) akinek 1 főre jutó havi jövedelme az öregségi nyugdíj legkisebb összegének 400 %-át nem haladja meg,

b) egyedülálló esetén a havi jövedelme az öregségi nyugdíj mindenkori legkisebb összegének 450 %-át nem haladja meg.”

**2. §** Az Ör. 4. § (2) bekezdésének helyébe a következő rendelkezés lép:

„(2) A kérelmet a szociális tűzifa igénylésre vonatkozó polgármesteri felhívást követő december 15-ig, illetve a forrás felhasználásáig, legkésőbb a pályázati évet követő január 15. napjáig lehet a Hévízi Polgármesteri Hivatalnál benyújtani.”

**3. §** Ez a rendelet a 2021. december 16-án lép hatályba.

dr. Tüske Róbert Papp Gábor

jegyző polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet módosításáról

**Társadalmi-gazdasági hatása**: A rendelet-tervezetnek társadalmi hatása, hogy a jövedelemhatárok megemelésével nő a tűzifára jogosultak száma.

**Költségvetési hatása**: A 2021. évi költségvetésben betervezett szociális ellátásokra fordítandó összeget növeli.

**Környezeti, egészségi hatása**: A tervezetben foglaltaknak közvetlen környezeti és egészségi következményei nincsenek.

**Adminisztratív terheket befolyásoló hatása**: Az adminisztratív terhek növekednek, mivel az ügyfelek létszáma is várhatóan emelkedik.

**Egyéb hatása**: Nincs.

**A rendelet megalkotásának szükségessége**: A rendelet módosítása alapján a lakosság szélesebb szociálisan rászorult körének biztosítsuk a természetbeni tűzifa támogatást. Ehhez szükséges az Ör. módosítása.

**A rendelet megalkotása elmaradása esetén várható következmények**: Nincs.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2021. évi költségvetése biztosítja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **hatósági osztályvezető** |  |  |
| **Szintén László** | **közgazdasági osztályvezető** |  |  |
| **dr. Tüske Róbert** | **törvényességi felülvizsgálat** |  |  |